আমেরিকায় জঙ্গি হামলার ছক! গ্রেফতার একাধিক জঙ্গি

ওয়েব ডেস্ক : মার্কিন যুক্তরাষ্ট্রে (America) বড়সড় জঙ্গি হামলার ছক! তবে সেই ষড়যন্ত্র ভেস্তে দিলেন তদন্তকারীরা। বেশ কয়েকজনকে সন্দেহভাজন জঙ্গিকে এফবিআইয়ের (FBI) তদন্তকারীরা গ্রেফতার (Arrest) করেছে বলে অভিযোগ। সূত্রের খবর, মিশিগানের হ্যালোইন উইকেন্ড পার্টিতে জঙ্গিরা হামলার ছক কষেছিল। এমন তথ্য সামনে এনেছে এফবিআইয়ের ডিরেক্টর কাশ প্যাটেল।

তবে কী ধরণের হামলার পরিকল্পনা করেছিল জঙ্গিরা (Terrorist), সে বিষয়ে কোনও তথ্য সামনে আনা হয়নি। এ নিয়ে এফবিআইয়ের ডিরেক্টর কাশ প্যাটেল বলেন, এফবিআই ও পুলিশের তৎপরতায় বড় জঙ্গি হামলা আটকানো গিয়েছে। সেই কারণে তদন্তকারীদের প্রশংসা করেছেন তিনি।

আরও খবর : ফের রক্তাক্ত বালোচিস্তান! বিদ্রোহীদের হামলায় মৃত্যু হল ৯ পাক সেনার

জানা যাচ্ছে, মিশিগানের (Michigan) ডিয়ারবর্ন ও ইনকস্টার শহরে তদন্তকারীরা উপস্থিত ছিলেন। তার পরেই মিশিগানের এফবিআই আধিকারিকরা ওই দুই শহরে অভিযান চালায়। তার পরেই অভিযুক্তদের গ্রেফতার করা হয় বলে অভিযোগ। তদন্তকারীদের অনুমান, হ্যালোইন পার্টিকে টার্গেট করে হামলা চালানোর পরিকল্পনা করেছিল অভিযুক্তরা। তা বানচাল করা গিয়েছে।

তবে আমেরিকায় এই ধরণের ঘটনা নতুন নয়। গত অক্টোবরে মিশাগানে এক বন্দুকবাজের হামলায় ৪ জনের মৃত্যু হয়েছিল। আহত হয়েছিলেন আরও ৮ জন। তার আগে গত জুলাই মাসে মিশিগানেই এক স্টোরে ধারাল অস্ত্র দিয়ে হামলা চালিয়েছিল এক ব্যাক্তি। সেই হামলায় ১১ জন আহত হয়েছিলেন। তার মধ্যে গুরুতর আঘাত পেয়েছিলেন ৬ জন। এসবের মধ্যে জঙ্গি হামলা আটকে দিল তদন্তকারীরা।